pythainlp/thai-wiki-dataset-v3 huggingface dataset:
ไอน์โบ จิตวิญญาณแห่งอเมซอน

ไอน์โบ จิตวิญญาณแห่งอเมซอน (Ainbo: Spirit of the Amazon) เป็นภาพยนตร์แอนิเมชันผจญภัยที่ออกฉายใน ค.ศ. 2564 กำกับโดย โฮเซ เซลาดา และริชาร์ด เคลาส์ ผลิตโดย ทันช์ ฟิลมส์ และคูล บีนส์ และจัดจำหน่ายโดย ซินีมา แมเนจเมนต์ กรุป
== ตัวละครและเสียงพากย์ ==
โลลา เรย์ รับบท ไอน์โบ (Ainbo)
เบร์นาโด เด พอลลา รับบท ฮูอารินกา (Huarinka)
เนโอมี เซร์ราโน รับบท ซูมิ (Zumi)
อเลฮานดรา กอลลาส รับบท (Chuni)
โจ เฮอร์นานเดซ รับบท วากา (Vaca)
ดิโน อันดราเด รับบท ดิลโล (Dillo)
ซูซานา บาเลสเตรอส รับบท โมเทโล มามา (Motelo Mama)
เรเน มูจิกา รับบท อาต๊อก (Atok)
เยนี อัลบาเรซ รับบท ลิเซนี่ (Lizeni)
รีโก โซล่า รับบท เปเลโจ (Pelejo)
เฆราร์โด ปรัต รับบท โคนิโบ (Conibo)
ทอม ฮอฟฟ์แมน รับบท คอร์เนล เดวิท (Cornell DeWitt)
== การตอบรับ ==
รอตเทนโทเมโทส์รายงานว่าร้อยละ 56 ของผู้วิจารณ์ 9 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.30 เต็ม 10 คะแนน
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2564
ภาพยนตร์แอนิเมชัน
ภาพยนตร์ที่เลื่อนการฉายเนื่องจากการระบาดทั่วของโควิด-19
ภาพยนตร์เกี่ยวกับสัตว์
เมหรานครห์

ป้อมเมหรานครห์ (Mehrangarh Fort) เป็นป้อมขนาด 1,200 เอเคอร์ ตั้งอยู่ในโชธปุระ รัฐราชสถาน ประเทศอินเดีย ตั้งอยู่บนยอดเขา สูงราว 122 เมตรเหนือพื้น ป้อมสร้างขึ้นใน  โดยผู้นำราชปุต ราว โชธ ส่วนสิ่งปลูกสร้างส่วนใหญ่ที่พบในปัจจุบัน มาจากศตวรรษที่ 17 ภายในขอบเขตของป้อมยังปรเกอบด้วยพระราชวังจำนวนมากที่เป็นที่รู้จักจากงานแกะสลักและลานกว้างภายใน บนผนังของประตูที่สองของป้อมยังสามารถพบร่องรอยลูกปืนใหญ่จากกองทัพของรัฐชัยปุระที่มาตีป้อมในอดีต ทางตะวันออกเฉียงเหนือของป้อมยังมี ฉัตรี ระลึกถึงกีรัต สิงห์ โสทะ (Kirat Singh Soda) ซึ่งเป็นทหารที่เสียชีวิตขณะพยายามป้องกันป้อมอยู่ตรงจุดนั้น
ป้อมประกอบด้วยเจ็ดประตู ซ่งรวมถึง ชัยโปล (ประตูชัยชนะ) สร้างขึ้นโดยมหาราชา มาน สิงห์ เพื่อฉลองชัยชนะเหนือกองทัพชัยปุระ และกองทัพพิกาเนร์ เมื่อปี 1806 ส่วนฟัตเตหโปล (Fattehpol; ประตูชัยชนะ เช่นกัน) สร้างขึ้นเพื่อฉลองชัยชนะของมหาราชาอาชีต สิงห์ เหนือจักรวรรดิโมกุล คำว่าเมหรานครห์ มาจากคำภาษสันสกฤต 'มิหิร' (Mihir) พระอาทิตย์ หรือเทพพระอาทิตย์ กับ 'ครห์' แปลว่าป้อม แปลรวมกันว่า "ป้อมพระอาทิตย์" ตามระบบการรวมคำและออกเสียงภาษาราชสถาน ซึ่งเป็นภาษาท้องถิ่น 'มิหิรครห์' กลายเป็น 'เมหรานครห์' เทพพระอาทิตย์นี้เป็นเทพประจำตระกูลของราฐูร ถึงแม้จะเริ่มสร้างป้อมในปี 1459 โดย ราว โชธ ปฐมราชาแห่งโชธปุระ แต่ส่วนใหญ่ของป้อมในปัจจุบันสร้างขึ้นในสมัยของมหาราชาชัสวันต์ สิงห์ (1638–78)
==ประวัติศาสตร์==
ราว โชธ ผู้นำแห่งราชวงศ์ราฐูร (Rathore clan) เป็นผู้ที่ถือกันว่าเป็นผู้ริเริ่มการตั้งนครโชธปุระ เขาสร้างเมืองโชธปุระขึ้นในปี 1459 เพื่อเป็นราชธานีของมาร์วาร์ (Marwar) ที่ซึ่งมานเทาร์เป็นราชธานีแห่งเดิม ราว โชธ เป็นหนึ่งในบุตร 24 คนของรันมัล ผู้นำคนที่สิบห้าของราฐูร หนึ่งปีหลังขึ้นปกครอง โชธตัดสินใจย้ายราชธานีไปยังโชธปุระที่ปลอดภัยขึ้น เนื่องจากป้อมของมานเทาร์อันเดิมนั้นอายุราวพันปี ไม่เพียงพอต่อการให้ความปลอดภัย
ป้อมโชธปุระเริ่มตั้งขึ้นโดยราว นารา (Rao Nara) บุตรของ ราว สามรา (Rao Samra) รากฐานของป้อมตั้งขึ้นเมื่อวันที่ 12 พฤษภาคม 1459 ในการก่อสร้างป้อม ยังได้ฝังมนุษย์ทั้งเป็นตรงจุดที่สร้างป้อมเนื่องจากเชื่อว่าเป็นมงคลแก่ป้อม ผู้ที่ถูกฝังคือชายวรรณะเมฆวาลนามว่า "ราช ราม เมฆวาล" (Raja Ram Meghwal) ซึ่งยินดีที่จะถูกฝังด้วยตนเอง และราชวงศ์ราฐูรก็ให้คำสัญญาว่าจะดูแลครอบครัวของเมฆวาลต่อ
== อ้างอิง ==
ป้อมในรัฐราชสถาน
สิ่งก่อสร้างในโชธปุระ
สราหัน

สราหัน (อักษรโรมัน: Sarahan) เป็นเมืองเล็ก ๆ ในรัฐหิมาจัลประเทศ ประเทศอินเดีย เป็นที่รู้จักจากภีมากาลีมนเทียร ซึ่งบูชาภีมากาลี เทวีองค์อุปถัมภ์แห่งอดีตรัฐพุศหัร มนเทียรนี้ตั้งอยู่ห่างไปราว 170 กิโลเมตรจากศิมลา และถือเป็นหนึ่งใน 51 ศากติปีฐ เมืองสราหันยังได้รับชื่อว่าเป็น "ประตูสู่กินเนาร์" เนื่องจากเมืองตั้งอยู่ใกล้กับถนนสายอินเดีย-ทิเบตเส้นเก่า ห่างไปเจ็ดกิโลเมตร (17&nbsp;กิโลเมตรทางถนน) ด้านใต้ของเมืองคือสาตลุช สราหันปรากฏในชื่อ โศนิตปุระ (Shonitpur) ในปุราณะ
ภีมากาลีถือเป็นกุลเทวี (เทพเจ้าประจำราชวงศ์) ของรัฐพุศหัร ภายในมนเทียรมีทั้งเทวรูปและการตกแต่งแบบฮินดูและแบบพุทธสายวัชรยาน ซึ่งสะท้อนถึงที่ตั้งของมนเทียรนี้ซึ่งอยู่บนเส้นทางโบราณเชื่อมต่อระหว่างอินเดียกับทิเบต วิหารไม้ของมนเทียรนี้สร้างขึ้นด้วยรูปแบบ กัถ-กุนี (Kath-Kuni) งานศิลปะบนหินจำนวนหนึ่งมีอายุสมัยกุษาณ (ราวศตวรรษที่ 1-3)
== อ้างอิง ==
เมืองในรัฐหิมาจัลประเทศ
ซูซอนี (สิ่งทอ)

ซูซอนี (อักษรโรมัน: Suzani) เป็นรูปแบบหนึ่งของสิ่งทอชนเผ่าที่เป็นงานเย็บปักถักร้อยและตกแต่ง พบได้ในทาจิกิสถาน, อุซเบกิสถาน, คาซักสถาน และประเทศอื่นในเอเชียกลาง ซูซอนีมาจากภาษาเปอร์เซีย سوزن (ซูซอน; Suzan) แปลว่าเส้นด้าย งานสิ่งทอแบบนี้ในอิหร่านเรียกว่า ซูซอนโดซี (Suzandozi; سوزن‌دوزی) ซึ่งแปลตรงตัวว่างานจากเข็มเย็บผ้า  ซูซอนีมีลักษณะวิจิตรและทำขึ้นอย่างละเอียด มีตัวอย่างหลงเหลือเพียงไม่กี่ชิ้นจากก่อนศตวรรษที่ 18 ถึง 19 ในต้นศตวรรษที่ 15 รูย กอนซาเลซ เด กลาวีโฌ ทูตแห่งกัสตีญาไปยังราชสำนักของจักรพรรดิตีมูร์ (ทาเมอร์เลน) ได้บรรยายอย่าละเอียดถึบงานเย็บปักถักร้อยที่ต่อมาน่าจะพัฒนามาเป็นซูซอนี
ตามธรรมเนียม เจ้าสาวในเชียกลางจะทำซูซอนีขึ้นเพื่อใช้เป็นสินสอดมอบแก่เจ้าบ่าวในวันแต่งงาน ลวดลายบนซูซอนีแต่ละชิ้นมักบอกเรื่องราวต่าง ๆ
ซูซอนีชนิดที่เป็นที่รู้จัก เช่น แบบบูฆอรอ, โฆดเจนด์, ลากาอี, นูราตา, ปิสเกนต์, ซามาร์กันด์, ชาฆรีซับซ์, ตอชกานต์ และ อูราตูเบ จาก อีสตารัฟชาน
==อ้างอิง==
งานเย็บปักถักร้อย
วัฒนธรรมอุซเบกิสถาน
วัฒนธรรมทาจิกิสถาน
วัฒนธรรมคาซักสถาน
วัฒนธรรมอิหร่าน
แบนแดร์เดย์แลม

แบนแดร์เดย์แลม (بندر ديلم) เป็นนครท่าในอำเภอกลาง เทศมณฑลเดย์แลม จังหวัดบูเชฮร์ ประเทศอิหร่าน และเป็นเมืองหลักของเทศมณฑล
จากสำมะโน พ.ศ. 2549 นครนี้มีประชากร 19,829 คนใน 4,426 ครัวเรือน จากนั้นในสำมะโน พ.ศ. 2554 นครนี้จึงมีจำนวน 22,393 คนใน 5,603 ครัวเรือน และสำมะโนล่าสุดใน พ.ศ. 2559 นครนี้มีประชากร 25,730 คนใน 7,359 ครัวเรือน
==ภูมิอากาศ==
== อ้างอิง ==
นครในจังหวัดบูเชฮร์
ตำบลแอร์ซูอีเย

แอร์ซูอีเย (ارزوئيه) เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 103 หมู่บ้าน จากสำมะโน พ.ศ. 2549 ตำบลนี้มีประชากร 13,656 คนใน 3,153 ครัวเรือน
== อ้างอิง ==
แอร์ซูอีเย
Flatida

Flatida เป็นสกุลของเพลี้ยกระโดดในวงศ์ Flatidae และเผ่า Promniini คำอธิบายส่วนใหญ่ของสกุลนี้ระบุชื่อ Promnia ซึ่งเพิ่งได้รับการยอมรับว่าเป็นชื่อพ้องรองของ Flatida ชนิดพันธุ์ในสกุลนี้พบได้ในเขตร้อนของทวีปแอฟริกาและเอเชีย
== ชนิดพันธุ์ ==
บางส่วนของชนิดพันธุ์ในสกุลนี้
Flatida aeruginosa (Schmidt, 1904)
Flatida angolensis (Distant, 1910)
Flatida bimaculata (Schmidt, 1912)
Flatida bombycoides (Guérin-Méneville, 1844)
Flatida cingulata Melichar, 1901
Flatida coccinea (Auber, 1955)
Flatida deltotensis (Kirby, 1891)
Flatida flammicoma (Auber, 1954)
Flatida floccosa (Guérin-Méneville, 1829)
Flatida flosculina (Auber, 1955)
Flatida hilaris (Gerstaecker, 1895)
Flatida inornata (Walker, 1851)
Flatida intacta (Walker, 1851)
Flatida intermedia (Melichar, 1901)
Flatida limbata (Fabricius, 1781)
Flatida malgacha (Guérin-Méneville, 1844)
Flatida marginata (Lallemand, 1942)
Flatida marginella (Olivier, 1791)
Flatida melichari (China, 1925)
Flatida montivaga (Distant, 1892)
Flatida neavei (Distant, 1910)
Flatida ochreata (Melichar, 1901)
Flatida pallida (Olivier, 1791)
Flatida rosea (Melichar, 1901)
Flatida rubescens (Stål, 1870)
Flatida rubicunda (Distant, 1883)
Flatida seriosa (Melichar, 1901)
Flatida subguttata (Stål, 1870)
Flatida superba (Melichar, 1901)
Flatida tricolor (White, 1846)
Flatida viridula (Atkinson, 1889)
== อ้างอิง ==
== แหล่งข้อมูลอื่น ==
Flatidae
อันดับย่อย Auchenorrhyncha
มวนที่พบในทวีปแอฟริกา
มวนที่พบในทวีปเอเชีย
โทมิโอกะ

โทมิโอกะ  สามารถหมายถึง
โทมิโอกะ (จังหวัดฟูกูชิมะ) เมืองในจังหวัดฟูกูชิมะ
* สถานีรถไฟโทมิโอกะ สถานีรถไฟ
โทมิโอกะ (จังหวัดกุมมะ) นครในจังหวัดกุมมะ
* โรงงานทอผ้าโทมิโอกะและสถานที่ที่เกี่ยวข้อง
ปราสาทโทมิโอกะ
เอซากุ โทมิโอกะ  (born 1964) นักหมากรุกญี่ปุ่นอาชีพ
คิเฮ โทมิโอกะ  (1932–2007) นักปั่นจักรยาน
กิยู โทมิโอกะ  ตัวละครจากมังงะเรื่อง ดาบพิฆาตอสูร
นามสกุลญี่ปุ่น
อำเภอกลาง (เทศมณฑลแอร์ซูอีเย)

อำเภอกลางของเทศมณฑลแอร์ซูอีเย (بخش مرکزی شهرستان ارزوئیه) เป็นอำเภอ (แบฆช์) ในเทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 30,637 คนใน 7,028 ครัวเรือน อำเภอนี้มีเมืองเพียงเมืองเดียวคือแอร์ซูอีเย และตำบลเพียง 3 ตำบล ได้แก่: ตำบลแอร์ซูอีเย, ตำบลเดฮ์แซร์ด และตำบลแวคีลอบอด
== อ้างอิง ==
กลาง
แบนแดร์แกนอเว

แบนแดร์แกนอเว (بندرگناوه) เป็นนครและเมืองหลักในอำเภอกลาง เทศมณฑลแกนอเว จังหวัดบูเชฮร์ ประเทศอิหร่าน และยังเป็นเมืองหลักของเทศมณฑลด้วย
จากสำมะโน พ.ศ. 2549 นครนี้มีประชากร 59,291 คนใน 12,548 ครัวเรือน จากนั้นในสำมะโน พ.ศ. 2554 นครนี้มีจำนวนประชากร 64,110 คนใน 15,752 ครัวเรือน และสำมะโนล่าสุดใน พ.ศ. 2559 นครนี้มีประชากร 73,472 คนใน 19,977 ครัวเรือน
== อ้างอิง ==
นครในจังหวัดบูเชฮร์
มีไฮผู้กล้าหาญ

มีไฮผู้กล้าหาญ (Mihai Bravu), มีไฮ วีเตอาซุล (Mihai Viteazul, ; 1558 – 9 สิงหาคม 1601) หรือชื่อเมื่อเกิดว่า มีไฮ เปอตรัชกู (Mihai Pătrașcu) เป็นเจ้าชายแห่งวอลเลเกีย (ในนาม มีไฮที่ 2; 1593–1601), เจ้าชายแห่งมอลเดเวีย (1600) และผู้ปกครองโดยพฤตินัยของราชรัฐทรานซิลเวเนีย (1599–1600) ถือกันว่าเขาเป็นวีรบุรุษแห่งชาติที่ยิ่งใหญ่ที่สุดของโรมาเนีย นับตั้งแต่ศตวรรษที่ 19 มา มีไฮผู้กล้าหาญได้รับการยกย่องโดยบรรดาผู้สนับสนุนชาตินิยมโรมาเนียให้เป็นสัญลักษณ์ของความสามัคคีเป็นหนึ่งเดียวกันของโรมาเนีย การขึ้นครองตำแหน่งของมีไฮถือเป็นครั้งแรกที่บรรดาแคว้นที่มีชาวโรมาเนียอาศัยอยู่มีผู้ปกครองคนเดียวกัน
การนำของมีไฮต่อต้านการปกครองของจักรวรรดิออตโตมัน การสร้างความตึงเครียดในสายสัมพันธ์กับอำนาจอื่นในยุโรป และสถานะการเป็นผู้นำของสามรัฐ ทำให้มีไฮได้ถูกมองในยุคหลังว่าเป็นผู้ริเริ่มโรมาเนียยุคใหม่ แนวคิดนี้ถูกเสนอขึ้นอย่างเด่นชัดโดยนีกอลาเอ เบิลเชสกู แนวคิดนี้กลายมาเป็นจุดอ้างอิงให้กับผู้สนับสนุนชาตินิยมโรมาเนีย และเป็นตัวเร่งให้กองกำลังต่าง ๆ ของชาวโรมาเนียต้องการที่จะรวมรัฐโรมาเนียเป็นรัฐเดี่ยว สำหรับผู้นิยมชาตินิยมโรมาเนียแบบจินตนิยม มีไฮถือเป็นวีรบุรุษที่ยิ่งใหญ่ที่สุดคนหนึ่งของโรมาเนีย มีไฮเริ่มเป็นที่รับรู้ในฐานะ "ผู้รวบรวม" ในช่วงกลางศตวรรษที่ 19 เรื่อยมา การตีความมีไฮเช่นนี้ไม่ปรากฏมาก่อนในวาทกรรมประวัติศาสตร์จากพงศาวดารสมัยศตวรรษที่ 17 หรือแม้แต่ในสำนักทรานซิลเวเนียจากราวปี 1800
เครื่องราชมีไฮผู้กล้าหาญ ซึ่งปัจจุบันเป็นเครื่องอิสริยาภรณ์ทางการทหารลำดับที่สูงสุดของโรมาเนีย ได้รับการตั้งชื่อตามมีไฮ
== อ้างอิง ==
===บรรณานุกรม===
Szádeczky Kardoss, Lajos: Erdély és Mihály vajda története. [History of Transylvania in the time of vovoide Mihail with added documents] Temesvár 1893. Második, bővitett kiadás. Erdély és Mihály vajda története, 1595-1601. oklevéltárral
== แหล่งข้อมูลอื่น ==
ชาวโรมาเนีย
วอลเลเกีย
ทรานซิลเวเนีย
มอลเดเวีย
เจดีย์เจาะกาละ

เจดีย์เจาะกาละ (ကြောင့်ကမ်လာဘ်စေတီတော်; Kyauk Ka Lat Pagoda) เป็นวัดพุทธตั้งอยู่ในรัฐกะเหรี่ยง ประเทศพม่า สร้างขึ้นบนยอดของธรณีสัณฐานหินปูน โดยรอบล้อมรอบด้วยทะเลสาบที่มนุษย์สร้างขึ้น ปัจจุบันวัดยังเป็นที่จำพรรษาของพระสงฆ์จำนวนหนึ่ง และมีสถานะเป็นศาสนสถาน
เจาะกาละตั้งอยู่ห่างจากเมืองใกล้สุดอย่างพะอันไปหลายไมล์ และยังมีวัดอยู่อีกจำนวนมากในบริเวณแวดล้อม นอกจากวัดจะเปิดเป็นศาสนสถานแล้ว ยังเปิดรับนักท่องเที่ยวด้วย
ในศตวรรษที่ 19 โปนจี (Pongyi; พระสงฆ์) จากวัดเจาะกาละได้มีส่วนร่วมในการปฏิวัติต่อต้านเจ้าอาณานิคมอังกฤษ ภายหลังสงครามอังกฤษ–พม่าครั้งที่สาม ตามะญะซะยาดอซึ่งภายหลังเป็นรู้จักในผู้สนับสนุนหลักธรรมเมตตา เคยเทศนาอยู่ที่เจาะกาละในทศวรรษ 1920
== อ้างอิง ==
เจดีย์ในประเทศพม่า
รัฐกะเหรี่ยง
ทางด่วนอากิตะ

ทางด่วนอากิตะ  เป็นทางด่วนแห่งชาติในภูมิภาคโทโฮกุของประเทศญี่ปุ่น มีระยะทางทั้งสิ้น  เริ่มต้นบนทางด่วนโทโฮกุที่ชุมทางต่างระดับคิตากามิ ในนครคิตากามิ จังหวัดอิวาเตะ มุ่งหน้าไปทางทิศตะวันตกเฉียงเหนือ ผ่านนครอากิตะ เมืองหลวงของจังหวัดอากิตะ จากนั้นจึงวิ่งไปทางตะวันออกเฉียงเหนือไปบรรจบกับทางด่วนโทโฮกุที่ชุมทางต่างระดับโคซากะในเมืองโคซากะ จังหวัดอากิตะ
ทางด่วนสายนี้เป็นเจ้าของและดำเนินการร่วมกันระหว่างบริษัททางด่วนญี่ปุ่นตะวันออก และกระทรวงที่ดิน โครงสร้างพื้นฐาน การขนส่ง และการท่องเที่ยว (MLIT) ทางด่วนอากิตะได้รับการกำหนดหมายเลขเป็น E7 ในช่วงระหว่างชุมทางต่างระดับโคซากะกับชุมทางต่างระดับคิตากามิ และ E46 ในช่วงระหว่างชุมทางต่างระดับคิตากามิกับชุมทางต่างระดับคาวาเบะ ภายใต้ "ข้อเสนอการกำหนดหมายเลขทางด่วน ค.ศ. 2016" ของ MLIT
== ภาพ ==
ไฟล์:Noshiro-Higashi IC 1.jpg|ทางด่วนอากิตะที่ทางแยกต่างระดับโนชิโระฮิงาชิ ในโนชิโระ จังหวัดอากิตะ
== อ้างอิง ==
== แหล่งข้อมูลอื่น ==
บริษัททางด่วนญี่ปุ่นตะวันออก 
อากิตะ
ถนนในจังหวัดอากิตะ
ถนนในจังหวัดอิวาเตะ
ก่อตั้งในปี พ.ศ. 2534
กรังด์ปรีซ์มอเตอร์ไซเคิลเรซซิง ฤดูกาล 1949

กรังด์ปรีซ์มอเตอร์ไซค์เคิลเรซซิ่ง ปี ค.ศ.1949 / พ.ศ.2492 เป็นการแข่งขันฤดูกาลแรก ในหมวด F.I.M. Road Racing World Championship Grand Prix โดยประกอบไปด้วย 6 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 600 ซีซี
เริ่มการแข่งขันเมื่อวันที่ 17 มิถุนายน ที่สนาม Isle of Man TT และสิ้นสุดเมื่อวันที่ 4 กันยายน ที่สนาม National Automobile Racetrack of Monza
== รายชื่อสนามและผู้ชนะการแข่งขัน ==
== คะแนนสะสม ==
==== ตารางคะแนนสะสมประเภทนักแข่ง ====
=== รุ่น 500 ซีซี (นักแข่ง) ===
=== รุ่น 500 ซีซี (ผู้ผลิต) ===
=== รุ่น 350 ซีซี (นักแข่ง) ===
=== รุ่น 250 ซีซี (นักแข่ง) ===
=== รุ่น 125 ซีซี (นักแข่ง) ===
=== รุ่น Sidecars 600 ซีซี (นักแข่ง) ===
== อ้างอิง ==
Büla, Maurice & Schertenleib, Jean-Claude (2001). Continental Circus 1949–2000. Chronosports S.A.
เตีย วิญ

พลเรือเอก เตีย วิญ (ទៀ វិញ; เกิด 	7 มกราคม พ.ศ. 2495) เป็นผู้บัญชาการกองทัพเรือกัมพูชา รองผู้บัญชาการทหารสูงสุดประจำกองทัพกัมพูชา และเลขาธิการคณะกรรมเพื่อความมั่นคงแห่งชาติทางทะเล และเป็นน้องชายของเตีย บัญ รัฐมนตรีว่าการกระทรวงกลาโหมกัมพูชา
รัฐบาลสหรัฐลงโทษเตีย วิญ เมื่อเดือนพฤศจิกายน พ.ศ. 2564 ในข้อหาทุจริต เพราะสมรู้ร่วมคิดกับเจ้าหน้าที่กัมพูชาหลายคนในการแสวงหาผลประโยชน์ส่วนตัวจากเงินในโครงการก่อสร้างฐานทัพเรือเรียม
== ประวัติ ==
เตีย วิญ เกิดเมื่อวันที่ 7 มกราคม พ.ศ. 2495 ที่เกาะกง ในครอบครัวชาวนาผู้มีรายได้น้อย เป็นบุตรคนสุดท้องจากทั้งหมดห้าคนของเตีย ตึก (มีชื่อไทยว่า เต็ก) เป็นชาวไทยเชื้อสายจีน กับนู เปงจันดา (ชื่อไทยว่า หนู เพ่งจินดา) หญิงชาวไทยเกาะกง เขามีพี่สี่คน ได้แก่ เตีย สวัสดิ์, เตีย สังเวียน, เตีย บัญ (สังวาลย์) และเตีย วน ครอบครัวของเขาสื่อสารกันด้วยภาษาไทยถิ่นตราด อันเป็นภาษาพื้นเมืองของจังหวัดเกาะกง และมีสำเนียงแปร่งเป็นเอกลักษณ์ ในวัยเยาว์ ครอบครัวของเขาดำรงชีพด้วยความยากลำบาก เพราะบิดาตายตั้งแต่เขายังเด็ก มารดาจึงกลายเป็นเสาหลักเดียวของบ้าน ที่ต้องทำนาเลี้ยงครอบครัวเพียงคนเดียว เดิมครอบครัวของเขาไม่มีนามสกุลใช้ กระทั่งมีการบัญญัติการใช้นามสกุล จึงนำชื่อของก๋ง (ปู่) คือเตีย มาตั้งเป็นนามสกุล บางแห่งว่าใช้แซ่ของก๋งมาตั้งเป็นนามสกุล
เตีย วิญ สมรสกับกัน จันเตรียะ มีบุตรสองคน คือ เตีย เลียะคะนา (ลักขณา) และเตีย ซกคา (สุขา)
== อ้างอิง ==
เชิงอรรถ
บรรณานุกรม
.
ชาวกัมพูชาเชื้อสายไทย
ชาวกัมพูชาเชื้อสายจีน
นักการเมืองกัมพูชา
ทหารชาวกัมพูชา
บุคคลจากจังหวัดเกาะกง
กรังด์ปรีซ์มอเตอร์ไซเคิลเรซซิง ฤดูกาล 1950

กรังด์ปรีซ์มอเตอร์ไซค์เคิลเรซซิ่ง ปี ค.ศ.1950 / พ.ศ.2493 เป็นการแข่งขันฤดูกาลที่ 2 ในหมวด F.I.M. Road Racing World Championship Grand Prix โดยประกอบไปด้วย 6 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 600 ซีซี
เริ่มการแข่งขันเมื่อวันที่ 10 มิถุนายน ที่สนาม Isle of Man TT และสิ้นสุดเมื่อวันที่ 10 กันยายน ที่สนาม National Automobile Racetrack of Monza
== รายชื่อสนามและผู้ชนะการแข่งขัน ==
== คะแนนสะสม ==
==== ตารางคะแนนสะสมประเภทนักแข่ง ====
=== รุ่น 500 ซีซี (นักแข่ง) ===
=== รุ่น 500 ซีซี (ผู้ผลิต) ===
=== รุ่น 350 ซีซี (นักแข่ง) ===
=== รุ่น 250 ซีซี (นักแข่ง) ===
=== รุ่น 125 ซีซี (นักแข่ง) ===
**รุ่น Sidecars 600 ซีซี (นักแข่ง) เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***
== อ้างอิง ==
Büla, Maurice & Schertenleib, Jean-Claude (2001). Continental Circus 1949–2000. Chronosports S.A.
คือเบรอเนอเกิซท์

คือเบรอเนอเกิซท์ (ክብረ ነገሥት) หรือ พระสิริรุ่งโรจน์แห่งบรรดากษัตริย์ (The Glory of the Kings) เป็นมหากาพย์ประจำชาติของประเทศเอธิโอเปีย เขียนขึ้นในศตวรรษที่ 14 ด้วยภาษากืออึซ โดย Nebure Id Ishaq แห่งอักซุม ถึงแม้ว่าเรื่องราวในมหากาพย์จะถือกันทั่วไปว่าเป็นตำนานปรัมปรา แต่ในคริสตจักรเอธิโอเปีย มีศาสนิกชนจำนวนมากที่เชื่อว่ามหากาพย์นี้เป็นเรื่องราวที่เกิดขึ้นจริงในประวัติศาสตร์และน่าเชื่อถือ รวมถึงเชื่อว่ามีบันทึกที่ยืนยันวงศ์วานของจักรวรรดิโซโลมอน
เนื้อหาของมหากาพย์เล่าเรื่องที่มาว่าราชินีแห่งเชบา (ราชินีมาเคดา) พบกับกษัตริย์โซโลมอนได้เช่นไร, การเดินทางของหีบพันธสัญญามายังเอธิโอเปียพร้อมกับเมนเยเลกที่หนึ่ง บุตรของโซโลมอนกับราชินีเชบา และยังเล่าถึงการเปลี่ยนให้ชาวเอธิโอเปียจากที่บูชาดวงอาทิตย์ ดวงจันทร์ ดวงดารา มาสู่การเข้ารีตเพื่อบูชา "พระเจ้าผู้ยิ่งใหญ่แห่งอิสราเอล" ("Lord God of Israel") นักวิทยาเอธิโอเปีย เอดเวิร์ด อูลเลินดอร์ฟ บรรยายไว้ในปาฐกถาชเวย์ ปี 1967 ว่า "คือเบรอเนอเกิซท์ ไม่ได้เป็นเพียงแค่งานวรรณกรรม แตยังเป็นที่ฝากฝังความรู้สึกทางศาสนาและความเป็นชาติของชาวเอธิโอเปีย"
== อ้างอิง ==
=== บรรณานุกรม ===
Ge'ez PDF .
==แหล่งข้อมูลอื่น==
.
วรรณกรรมเอธิโอเปีย
มหากาพย์
ประวัติศาสตร์เอธิโอเปีย
มาราปู

มาราปู (อักษรโรมัน: Marapu) หรือ มาราฟู (อักษรโรมน: Marafu) เป็นรูปแบบหนึ่งของศาสนาบรรพชน ผู้นับถือส่วนใหญ่อยู่ในเกาะซุมบา ประเทศอินโดนีเซีย ไปจนถึงในพื้นที่ที่ห่างไกลของโฟลเรซ ทั้งศาสนิกชนของศาสนาคริสต์และอิสลามบนเกาะซุมบาและโฟลเรซ ล้วนนำเอามาราปูมาผสมผสานกับความเชื่อในศาสนาของตน  มาราปู และศาสนาพื้นถิ่นอื่น ๆ เช่นกาฮารีญันของชาวดายัก ไม่ได้รับการรับรองเป็นศาสนาอย่างเป็นทางการในประเทศอินโดนีเซีย และเนื่องด้วยกฎหมายของอินโดนีเซียจะต้องระบุตนว่าเป็นศาสนิกชนของหนึ่งในศาสนาที่รัฐรับรอง ผู้นับถือมาราปูจึงต้องเลือกว่านับถือศาสคริสต์หรืออิสลามในเอกสารยืนยันตัวบุคคลของตน
ผู้แทนของชุมชนศาสนามาราปูร่วมกับชุมชนศาสนาพื้นเมืองอื่นอีกสามศาสนา ได้ยื่นคำร้องตีอศาลรัฐธรรมนูญอินโดนีเซีย โดยอ้างว่าสิทธิพลเมืองของผู้นับถือมาราปูถูกริดรอนเนื่องจากมาราปูไม่ได้รับการรับรองเป็นหนึ่งในหกศาสนาทางการของรัฐ (อิสลาม โปรเตสแตนต์ คาทอลิก ฮินดู พุทธ ขงจื๊อ) ต่อมาในเดือนพฤศจิกายน 2017 ศาลมีมติเห็นด้วยกับคำร้องและประกาศให้การกระทำก่อนหน้านี้เป็นการกระทำเลือกปฏิบัติและฝ่าฝืนหลักการว่าด้วยความเท่าเทียม
== อ้างอิง ==
ศาสนาในประเทศอินโดนีเซีย
เกาะซุมบา
ศาสนาพื้นถิ่น
ไดอารี่ของมิกะ

ไดอารี่ของมิกะ (O Diário de Mika) เป็นการ์ตูนทีวีแอนิเมชันของประเทศบราซิล ผลิตโดย ซูเปอร์ตูนส์ สร้างโดย เอลิซาเบธ เมงจิส และโจเซฟ วิชีนา
== ตัวละคร ==
มิกะ "มิคาเอลา" (Mika "Mikaela", ) ตัวเอกในเรื่อง เป็นเด็กหญิงผมแดงอายุ 4 ปี เธอเป็นสร้างสรรค์และชอบวาด
ลิลา (Lilá, ) เป็นหมูหมอน เธอเป็นฉลาด, เจ้ากี้เจ้าการ, อารมณ์ฉุนเฉียวและบางครั้งก็จินตนิมิต
บรู (Bru, ) เป็นตุ๊กตาเฮดจ์ฮอกสีม่วง เขาเป็นขี้ขลาดมากและไม่ปลอดภัย
บลาบลา (Blablá, ) เป็นนกแก้วหุ่นมือสีเขียว เขาเป็นเสียงดังและมีจมูกยาว
โปเก้ (Puquê, ) เป็นตุ๊กตาแมวสีน้ำเงินขี้สงสัยมาก
จาโว (Javô, ) เป็นสลอธอาบแดดสีเทอร์ควอยส์ เขาเป็นขี้เกียจมากและไร้เดียงสามาก
อาเบลฮูดา (Abelhuda, ) เป็นผึ้งแสง
== การออกอากาศ ==
ในประเทศบราซิล ออกอากาศในช่องดิสนีย์แชนแนล, ดิสนีย์จูเนียร์, ซูมูคิดส์, ทีวี รา ทิม บูม, ทีวี เอสโคลา, ทีวี คัลทูร่า, บันด, ทีวี ฟูทูรา, ทีวี อะพาเรซิดา, ทีวี บราซิล, เรจีฟามิลิอา, เรจีมาอิสฟามิลิอา และเรจีบราซิลจีเตเลวิเซา และในแพลตฟอร์มสตรีมมิ่ง แอมะซอนไพรม์วิดีโอ, เพลย์คิดส์, ลูเก, แอซีเบเตวิดีโอส และฟันคิดส์
ในประเทศไทย ออกอากาศในช่องทรูสปาร์กเพลย์เมื่อปี พ.ศ. 2566
== รางวัล ==
ในปี 2560, การ์ตูนได้รับการเสนอชื่อรางวัลเอมมี สาขา "Kids preschool"
== อ้างอิง ==
== แหล่งข้อมูลอื่น ==
การ์ตูนบราซิล
รายการโทรทัศน์ภาษาโปรตุเกส
ชาวซุมบา

ซุมบา (อักษรโรมัน: Sumba หรือ Sumbese) เป็นชนพื้นเมืองในเกาะซุมบา ประเทศอินโดนีเซีย ชาวซุมบาเรียกตนเองว่า ตาอูฮุมบา
ชาวซุมบากับชนพื้นเมืองของเกาะซาวูมีความสัมพันธ์ทางวงศ์วานกัน ตามตำนานว่าด้วยการกำเนิด ชนทั้งสองกลุ่มมีบรรพชนร่วมสองคนคือ ฮาวูเมฮา (Hawu Meha) กับ ฮุมวาเมฮา (Humba Meha) ฮาวูเมฮาให้กำเนิดชาวซาวู ซึ่งแรกเริ่มอาศัยบนเกาะซุมบา และต่อมาได้อพยพไปเกาะซาวู ลูกหลานของฮุมบาเมฮายังคงอยู่ในเกาะซุมบา
ไม่เป็นที่ทราบแน่ชัดว่าเกาะซุมบามีคนมาตั้งรกรากตั้งแต่เมื่อไร มีการตั้งทฤษฎีที่เสนอว่าผู้ตั้งรกรากกลุ่มแรกบนเกาะซุมบาเป็นชาวออสตราลอยด์ ที่ซึ่งต่อมารวมกับชาวออสโตรนีเซีย ทฤษฎีนี้อ้างข้อเท็จจริงว่าลักษณะปรากฏของชาวซุมบามีลักษณะแบบชาวออสตราลอยด์ อย่างไรก็ตาม ผลการศึกษาทางพันธุกรรมพบว่าชาวซุมบามีลักษณะบางประการที่แตกต่างจากชาวออสโตรนีเซีย และออสตราลอยด์อาจผสมผสานเข้ามาในบรรพชนขณะกำลังออกเดินทางมายังเกาะซุมบา
==อ้างอิง==
กลุ่มชาติพันธุ์ในประเทศอินโดนีเซีย
Flores

Redirectเกาะโฟลเร็ซ
Sumbese

Redirectชาวซุมบา
Sumba people

Redirectชาวซุมบา
บ้านพื้นถิ่นซุมบา

บ้านพื้นถิ่นซุมบา (ซุมบา: uma mbatangu, "บ้านยอดสูง") หมายถึงบ้านพื้นถิ่นของชาวซุมบาจากเกาะซุมบาในหมู่เกาะซุนดาน้อย ประเทศอินโดนีเซีย บ้านแบบซุมบามีลักษณะโดดเด่นที่ยอดกลางสูง และความสัมพันธ์ใกล้ชิดกับวิญญาณของมาราปู
เกาะซุมบามีกลุ่มวัฒนธรรมและภาษาจำนวนมาก แต่ทุกกลุ่มล้วนมีมรดกสถาปัตยกรรมร่วมกัน คติวิญญาณนิยมมีความแข็งแกร่งมากในสังคมชาวซุมบา ศาสนาพื้นถิ่นของซุมบาเชื่อใน มาราปู ซึ่งรวมถึงวิญญาณผู้วายชนม์ วิญญาณประจำสถานที่ศักดิ์สิทธิ์ และวัตถุที่ใช้สื่อสารกับโลกวิญญาณ แนวคิดนี้ส่งผลต่อการจัดวางพื้นที่ทางสถาปัตยกรรมภายในบ้านซุมบา ชาวซุมบามีบ้านอยู่สองแบบ แบบที่มีลักษณะโดดเด่นเป็นพิเศษคือบ้านยอดสูง uma mbatangu ซึ่งพบในซุมบาตะวันออก ซึ่งมีหลังคาตรงกลางยอดสูง หลังคานี้ทำมาจาก อาลัง-อาลัง ทอ คล้ายกันกับหลังคากลางยอดสูงของจกโลในชวา แต่สูงชะลูดกว่ามาก บ้านยอดสูงหลังใหญ่สุดจะเรียกว่า uma bungguru ซึ่งเป็นบ้านหลังสำคัญของแคว้นนั้น ๆ ที่ซึ่งพิธีกรรมสำคัญและงานรวมตัวของแคว้นจัด เช่น พิธีแต่งงาน งานศพ เป็นต้น โดยมีคนแก่สุดหรือสำคัญสุดของหมู่บ้านอาศัยอยู่ บ้านอีกแบบคือ uma kamadungu ("บ้านหัวโล้น") ซึ่งไม่มีหลังคายอดกลางสูง หรือเรียกอีกชื่อว่า uma maringu ("บ้านเย็น") เพราะถือว่าไม่ "เร่าร้อน" พอสำหรับพิธีกรรมต่าง ๆ
บ้านซุมบาแบบพื้นฐานที่สุดมีแปลนรูปสี่เหลี่ยมจัตุรัส และมีขนาดเล็กสุด 5 x 5 เมตร และใหญ่สุดถึง 15 x 15 เมตร เสาหลักที่เสามีไว้สำหรับรองรับยอดสูงของบ้าน เสาเหล่านี้ยังประดับด้วยสัญลักษณ์ต่าง ๆ ที่สื่อถึงปรัมปราของซุมบา บ้านหลังหนึ่งสามารถมีครอบครัวเดี่ยวหรือครอบครัวขยายอาศัยอยู่ ทางเข้าออกสองทางของบ้านอยู่ทางซ้ายและขวาของบ้าน ในบ้านแบบซุมบาไม่มีหน้าต่าง อากาศจะถ่ายเทผ่านทางรูเปิดเล็ก ๆ ในผนัง ซึ่งทำมาจากกาบต้นปาล์ม, แผ่นอาเรกา หรือหนังควายโดยเฉพาะในบ้านที่ร่ำรวย นอกจากนี้ยังนิยมตกแต่งผนังบ้านด้วยเขาควายซึ่งเตือนใจถึงพิธีบูชายัญในอดีต
==อ้างอิง==
===บรรณานุกรม===
สถาปัตยกรรมอินโดนีเซีย
บ้าน
กรังด์ปรีซ์มอเตอร์ไซเคิลเรซซิง ฤดูกาล 1951

กรังด์ปรีซ์มอเตอร์ไซค์เคิลเรซซิ่ง ปี ค.ศ.1951 / พ.ศ.2494 เป็นการแข่งขันฤดูกาลที่ 3 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 8 เมษายน ที่สนาม Gran Premio de España (Jerez) และสิ้นสุดเมื่อวันที่ 9 กันยายน ที่สนาม National Automobile Racetrack of Monza

== รายชื่อสนามและผู้ชนะการแข่งขัน ==
† ในการแข่งรุ่น 125 ซีซี สนามที่ 7 มีผู้เข้าแข่งขันเพียงแค่ 4 คนเท่านั้น จึงไม่ถูกนับว่าเป็น World Championship
== คะแนนสะสม ==
==== ตารางคะแนนสะสมประเภทนักแข่ง ====
=== รุ่น 500 ซีซี (นักแข่ง) ===
=== รุ่น 500 ซีซี (ผู้ผลิต) ===
=== รุ่น 350 ซีซี (นักแข่ง) ===
=== รุ่น 250 ซีซี (นักแข่ง) ===
=== รุ่น 125 ซีซี (นักแข่ง) ===
**รุ่น Sidecars 500 ซีซี (นักแข่ง) เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***
== อ้างอิง ==
Büla, Maurice & Schertenleib, Jean-Claude (2001). Continental Circus 1949–2000. Chronosports S.A.
เตเลมุนโด

เตเลมุนโด (Telemundo) เป็นเครือข่ายโทรทัศน์ภาษาสเปนของสหรัฐ เจ้าของเครือข่ายคือเอ็นบีซียูนิเวอร์แซลซึ่งเป็นส่วนหนึ่งของคอมแคสต์ ก่อตั้งเมื่อวันที่ 19 มิถุนายน พ.ศ. 2527
== รายการที่ออกอากาศ ==
=== ละคร ===
เดซิซิโอเนส
=== รายการเรียลลิตี ===
กาโซเซร์ราโด
ลากาซาเดโลสฟาโมโซส
อาซีเซไบลา
ปอร์อามอร์โอปอร์ดิเนโร
=== ข่าว ===
โนติเซียสเตเลมุนโด
อัลโรโฮบิโบ
ออยดิอา
=== กีฬา ===
เตเลมุนโดเดปอร์เตส
== โลโก้ ==
== อ้างอิง ==
== แหล่งข้อมูลอื่น ==
สถานีโทรทัศน์ในสหรัฐ
ก่อตั้งในปี พ.ศ. 2527
เอ็นบีซียูนิเวอร์แซล
กรังด์ปรีซ์มอเตอร์ไซเคิลเรซซิง ฤดูกาล 1952

กรังด์ปรีซ์มอเตอร์ไซค์เคิลเรซซิ่ง ปี ค.ศ.1952 / พ.ศ.2495 เป็นการแข่งขันฤดูกาลที่ 4 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 18 พฤษภาคม ที่สนาม Großer Preis der Schweiz für Motorräder un Seitenwagen และสิ้นสุดเมื่อวันที่ 5 ตุลาคม ที่สนาม Montjuïc circuit (Jerez)


== รายชื่อสนามและผู้ชนะการแข่งขัน ==
== คะแนนสะสม ==
==== ตารางคะแนนสะสมประเภทนักแข่ง ====
=== รุ่น 500 ซีซี (นักแข่ง) ===
=== รุ่น 350 ซีซี (นักแข่ง) ===
=== รุ่น 250 ซีซี (นักแข่ง) ===
=== รุ่น 125 ซีซี (นักแข่ง) ===
**รุ่น Sidecars 500 ซีซี (นักแข่ง) เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***
== อ้างอิง ==
Büla, Maurice & Schertenleib, Jean-Claude (2001). Continental Circus 1949–2000. Chronosports S.A.
การาโกลเตเลบิซิออน

การาโกลเตเลบิซิออน (Caracol Televisión) หรือชื่อทางการค้า การาโกล (Caracol) ซึ่งเป็นตัวย่อของ กาเดนาราเดียลโกลอมเบียนา (Cadena Radial Colombiana) เป็นเครือข่ายโทรทัศน์ออกอากาศฟรีของโคลอมเบียที่กลุ่มบาโลเรมเป็นเจ้าของ ก่อตั้งขึ้นเมื่อวันที่ 28 สิงหาคม พ.ศ. 2512 ในฐานะบริษัทผลิตรายการโทรทัศน์และเปิดตัวอย่างเป็นทางการในฐานะช่องโทรทัศน์เมื่อวันที่ 10 กรกฎาคม พ.ศ. 2541 เป็นหนึ่งในเครือข่ายโทรทัศน์เอกชนชั้นนำในโคลอมเบีย ร่วมกับกานัล เอเรเซเอเน และกานัลอูโน
== รายการที่ออกอากาศ ==
=== ข่าว ===
โนติเซียสการาโกล
=== รายการเรียลลิตี ===
ลาโบซโกลอมเบีย
โยเมยาโม
=== กีฬา ===
โกลการาโกล
การาโกลสปอร์ต
== อ้างอิง ==
== แหล่งข้อมูลอื่น ==
สถานีโทรทัศน์ในประเทศโคลอมเบีย
ก่อตั้งในปี พ.ศ. 2512